Diari Oficial de la Generalitat Valenciana


Sumari del DOGV 5633, del 06-11-2007 (2007/13837)

Informació pública de la modificació puntual número 13 del Pla General d'Ordenació Urbana de Xirivella, referent a la correcció de deficiències per a l'edificació de l'edifici situat als números 21 i 23 de carrer de Joaquin Orero.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5633

Data del DOGV
:   06-11-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/13510


Data del document
:   29-10-2007

Organisme emissor
:   Ajuntament de Xirivella

Tipus de document
:   Informació Pública

Descriptors 

:   * Xirivella
    * pla d'urbanisme
    * administració local

Informació pública de la modificació puntual número 13 del Pla General d'Ordenació Urbana de Xirivella, referent a la correcció de deficiències per a l'edificació de l'edifici situat als números 21 i 23 de carrer de Joaquin Orero. [2007/13091]  
El Ple de l'Ajuntament, en sessió celebrada el dia 25 d'octubre de 2007, en relació amb la modificació puntual número 13 del Pla General d'Ordenació Urbana de Xirivella, referent a la correcció de les deficiències observades en l'ordenació establida pel Pla General d'Ordenació Urbana per a l'edificació contigua a l'edifici denominat La Closa, situada en els números 21 i 23 del carrer de Joaquín Orero, adoptà el següent acord:  
Primer. Sotmetre, amb caràcter simultani, la present proposta de modificació puntual número 13 del Pla General d'Ordenació Urbana de Xirivella:  
a) A informació pública, per un període d'un mes, mitjançant la seua publicació en el Diari Oficial de la Comunitat Valenciana, en un diari no oficial d'àmplia difusió en la localitat i en tauler d'anuncis de l'Ajuntament de Xirivella.   
b) A informes dels distints departaments i òrgans competents de les administracions exigits per la legislació reguladora de les seues respectives competències (conselleria de Medi Ambient, Aigua, Urbanisme i Habitatge així com a la conselleria de Cultura, Educació i Esport (Àrea de Cultura, Direcció General de Patrimoni), per afectar la present modificació a les edificacions sota protecció estructural i ambiental).  
c) Dictamen de cada un dels municipi confrontants.  
d) Informes de les empreses que gestionen o exploten infraestructures de serveis declarats essencials o d'utilitat pública (Aigües de l'Horta, Iberdrola, Cegas)  
Segon. Durant el termini d'un mes, el projecte diligenciat de modificació puntual número 13 del Pla General d'Ordenació Urbana, es trobarà depositat en el Gabinet d'Informació de l'Ajuntament de Xirivella per a la seua consulta pública, durant l'horari de 09.00 a 14.00 hores. Així mateix, es podrà realitzar consulta en l'Oficina Tècnica de l'Ajuntament d'Urbanisme (Departament d'Urbanisme), els dimarts de 13.00 a 14.30 hores.  
Tercer. Durant el termini anteriorment meritat els interessats podran formular totes les al·legacions i presentar tots els documents i les justificacions que estimen pertinents en defensa dels seus interessos davant del Departament d'Urbanisme.  
Quart. Acordar la suspensió de la tramitació i atorgament de llicències d'activitat, de parcel·lació de terrenys, edificació i demolició i d'acords aprovatoris de nous programes en la zona afectada pel projecte de modificació puntual de planejament exposat al públic les noves determinacions de la qual suposen modificació del règim urbanístic vigent. Aquesta suspensió tindrà una duració màxima de dos anys, i s'extingirà, en tot cas, quan s'aprove definitivament la modificació sotmesa a informació  
Cinqué. Els peticionaris de llicències sol·licitades amb anterioritat a la suspensió tindran dret a ser indemnitzats del cost dels projectes i a la devolució dels tributs i càrregues satisfetes a causa de la sol·licitud, sempre que aquesta fora conforme a l'ordenació urbanística vigent en el moment en què va ser efectuada i resultara denegada per incompatibilitat amb el nou planejament. Només en els casos prevists en les lleis procedirà, a més, la indemnització pels perjuís irrogats per l'alteració del planejament (art. 101.6).  
Xirivella, 29 d'octubre de 2007.- El regidor delegat: Joan Antoni Pérez i Domènech.